./data/phi0914/phi00137/phi0914.phi00137.perseus-lat1.xml
Titus Livius (Livy)
duae legiones Romanae, duae socium ac Latini nominis       erant; quina milia et quadringenos singulae habebant   Romani mediam aciem, cornua Latini       tenuerunt; hastatorum prima signa, dein principum erant, triarii postremos       claudebant   extra hanc velut iustam aciem a parte dextra       consul Achaeorum caetratis immixtos auxiliares Eumenis, tria milia ferme       peditum, aequata fronte instruxit; ultra eos equitum minus tria milia opposuit,       ex quibus Eumenis octingenti, reliquus omnis Romanus equitatus erat;  extremos Trallis et Cretensis —  quingentorum utrique numerum explebant — statuit  laevum       cornu non videbatur egere talibus auxiliis, quia flumen ab ea parte ripaeque       deruptae claudebant; quattuor tamen inde turmae equitum oppositae   haec summa copiarum erat Romanis, et duo milia       mixtorum Macedonum Thracumque, qui voluntate secuti erant;  hi praesidio castris relicti sunt  XVI       elephantos post triarios in subsidio locaverunt: nam praeterquam quod  multitudinem regiorum elephantorum — erant autem quattuor et       quinquaginta — sustinere non videbantur posse, ne pari quidem numero Indicis       Africi resistunt, sive quia magnitudine — longe enim illi praestant — sive       robore animorum vincuntur